1.

a következő ajánlásokat címezi a Tanácshoz: a) ösztönözze azokat a tagállamokat, amelyek még nem írták alá, nem ratifikálták és nem hajtották végre az összes vonatkozó nemzetközi egyezményt, hogy ezt tegyék meg, elsősorban az Európa tanácsi egyezményt, amely a kerethatározat mellett további védelmet biztosít a gyermekek számára, de a fakultatív jegyzőkönyvet is; b) támogassa a tagállamokat jogszabályaik tökéletesítésében, és támogassa a tagállamok közötti határokon átnyúló együttműködést ezen a területen; sürgeti, hogy a 18 évnél fiatalabb gyermekek elleni szexuális bűncselekmények az egész EU-ban minősüljenek fiatalkorúak sérelmére elkövetett visszaélésnek a Parlament fent említett 2008. január 16-i állásfoglalásának megfelelően; c) tegye lehetővé a tagállamok számára, hogy kifejezetten kizárják a kettős büntethetőség követelményét a kerethatározat értelmében megállapított bűncselekményekre vonatkozó joghatóság megállapításakor; d) sürgesse a tagállamokat, hogy nyilvánítsák bűncselekménnyé a gyermek ellen elkövetett szexuális visszaélés valamennyi fajtáját; A kerethatározat végrehajtása e) támogassa azon tagállamokat, amelyek még nem hajtották végre teljes egészében a kerethatározatot, hogy azt mihamarabb megtegyék; különös hangsúlyt kell fektetni a jogszabályok elfogadásakor a gyermekpornográfia meghatározására, amely a kerethatározat 1. cikkének b) pontjában szerepel, és eljárásokat kell kialakítani az áldozatok védelmére, valamint végre kell hajtani a kerethatározat területen kívüli joghatóságról (szexturizmus) szóló 8. cikke (1) bekezdésének b) pontját; f) követeli a gyermekek szexuális kihasználása elleni hatékony védelmet oly módon, hogy a gyermekekre irányuló szexturizmust minden tagállam tekintse bűncselekménynek; követeli, hogy minden olyan EU-állampolgárra, aki gyermek sérelmére szexuális bűncselekményt követ el az EU-n belül vagy kívül, terjedjen ki az egységes, extra-territoriális büntetőjog hatálya, amelyet az egész EU területén alkalmazni kell; g) a Bizottsággal és a tagállamokkal együttműködésben javítsa a kerethatározat átültetésének ellenőrzését, hogy megfelelő időben teljes körű információ álljon rendelkezésre olyan mechanizmusok kialakításával, amelyek révén a tagállamok össze tudják állítani a vonatkozó információkat, beleértve a bűncselekmények meghatározását és tematikus csoportosítását, ami megkönnyíti a tagállamok jogrendszerének összehasonlítását; h) ösztönzi a tagállamokat, hogy tegyenek részletes jelentést a határokon átnyúló együttműködés helyzetéről, különösen arról, hogy a nem kormányzati szervezetekkel folytatott együttműködésről rendelkezik-e jogszabály, illetve megvalósul-e a gyakorlatban; i) ösztönzi a tagállamokat, hogy nyújtsanak tájékoztatást arról, hogy hová kerül gyermekprostitúció vagy gyermekpornográfia bizonyított esetével összefüggésben lefoglalt vagyon; A kerethatározat felülvizsgálata j) a Tanács Elnöksége, valamely tagállam vagy a Bizottság által benyújtott javaslat alapján vizsgálja felül a kerethatározatot, legalább az Európa tanácsi egyezményben szereplő szintre növelve a védelem szintjét, és fokozva az interneten és más kommunikációs technológiákhoz kapcsolódóan elkövetett visszaélésekre való összpontosítást; javasolja, hogy a javaslat tartalmazza az alábbiakat: — a szexuális bűncselekményeket elkövetők nemzeti kezelési rendszerének létrehozása, amelynek része a kockázatelemzés, valamint a bűnismétlés kockázatát kiküszöbölő vagy minimálisra csökkentő intervenciós programok, továbbá terápiák biztosítása a szexuális bűncselekményeket elkövetők számára; ezeket az intervenciós programokat és az önkéntes terápiát az EU általános költségvetéséből származó forrásokból lehet finanszírozni annak biztosítására, hogy a gyermekjólét az EU valamennyi tagállamában központi kérdés legyen; — az emberi jogokon alapuló és áldozatközpontú megközelítés megerősítése; — a csábítás (gyermekek szexuális célú megszólítása) bűncselekménnyé nyilvánítása, és a csábítás fogalmának az Európa tanácsi egyezmény 23. cikke alapján történő meghatározása; — 18. életévüket be nem töltött személyekkel folytatott szexuális tevékenység bűncselekménnyé nyilvánítása, akkor is, ha ez a személy teljes jogi cselekvőképességgel rendelkezik, amennyiben a tevékenység erőszak, kényszer vagy fenyegetés útján történik, illetve ha a visszaélés a gyermek bizalmán, tekintélyen vagy befolyásoláson alapul, beleértve a családon belüli helyzeteket is, vagy a visszaélés rendkívül sebezhető helyzetben levő – szellemileg vagy testileg fogyatékos vagy függő helyzetben lévő – gyermekekkel kapcsolatos, továbbá amennyiben pénzt vagy más díjazást, illetve juttatást adnak a gyermek szexuális tevékenységéért cserébe; — a gyermekek kényszerházasságba való kényszerítésének bűncselekménnyé nyilvánítása; — a gyermekeket felvonultató, pornográf eseményeken való tudatos részvétel és szexuális visszaélés vagy aktus gyermekeknek történő szándékos megmutatásának bűncselekménnyé nyilvánítása; — a pedofil csevegőfórumok és a pedofil internetes fórumok szolgáltatóinak büntetőjogi felelősségre vonása; — intézkedések annak biztosítására, hogy egy nemzetközi diplomáciai, közigazgatási és bűnüldözési együttműködésre irányuló átfogó stratégia keretében a tagállamok tegyenek megfelelő lépéseket a gyermekekkel szembeni visszaélésekkel kapcsolatos illegális tartalmaknak az internetről a forrásnál történő eltávolítására, ezáltal maximális védelmet biztosítva az áldozatoknak, továbbá hogy működjenek együtt az internetszolgáltatókkal azon internetes oldalak megszüntetése érdekében, amelyek a kerethatározatban foglaltaknak megfelelő megállapított bűncselekményeket követnek el vagy azok elkövetésének lehetőségét reklámozzák; — a Bizottság támogatása a legnagyobb hitelkártya-vállalatokkal együttműködésben annak kivizsgálására irányuló erőfeszítéseiben, hogy technikailag végrehajtható-e azon webhelyek internetalapú fizetési rendszereinek lezárása vagy más módon történő megbénítása, amelyek gyermekpornográfiai anyagok internetes értékesítésében vesznek részt; ösztönözni kell a gazdasági élet más szereplőit – így a bankokat, pénzváltókat, internetszolgáltatókat és a keresőrendszerek működtetőit –, hogy aktívan vegyenek részt a gyermekpornográfia és a gyermekek más módon történő, kereskedelmi célú szexuális kihasználása elleni munkában; — a tagállamok ösztönzése arra, hogy a szülők számára biztosítsanak könnyen kezelhető programokat, amelyek lehetővé teszik számukra a gyermekek pornográf weboldalakhoz való hozzáférésének megakadályozását; — intézkedések elfogadása annak érdekében, hogy a szexuális kizsákmányolás áldozatait ösztönözzék a nemzeti bíróságok előtt a szexuális bűnelkövetőkkel szembeni büntetőeljárás megindítására és polgári jogi keresetek benyújtására; — a kerethatározat 5. cikke (3) bekezdésének felülvizsgálata, amely a szexuális bűncselekmények elkövetői esetében csak minimális alapot ír elő azzal kapcsolatban, hogy ne juthassanak olyan álláshoz vagy önkéntes munkához, amelynek során rendszeres kapcsolatba kerülhetnek gyermekekkel, többek között esetlegesen előírva a tagállamok számára annak biztosítását, hogy vizsgálják meg bizonyos gyermekekkel kapcsolatos állásokra jelentkezők bűnügyi előéletét, és állapítsanak meg a munkaadók számára egyértelmű szabályokat vagy iránymutatásokat ez irányú kötelezettségeikről; — a nemzetközi együttműködés megkönnyítése az Európa tanácsi egyezmény 38. cikkében szereplő eszközök révén; — a gyermekekkel való rendszeres kapcsolattal járó munkát végzők kötelezése arra, hogy jelentsenek minden olyan helyzetet, amikor alaposan gyanítják, hogy visszaélésre kerül sor; — az áldozattá vált gyermekek azonosításának tökéletesítése a gyermekekkel rendszeresen kapcsolatba kerülő szakemberek képzése révén, és a bűnüldöző szerveknél a személyzet azon tagjainak képzése, akik a visszaélés áldozataivá vált gyerekekkel kerülhetnek kapcsolatba; — a gyermekek legerőteljesebb védelmének biztosítása a bírósági eljárásokban, valamint a nyomozások során a traumák elkerülése érdekében, az áldozattá vált gyermekektől származó bizonyítékok összegyűjtésének módjával kapcsolatos külön eljárások biztosításával révén; — a kerethatározattal összhangban megállapított bűncselekmények elkövetésére ösztönző reklámok tiltása; — a kerethatározatban szereplő valamennyi bűncselekményre való felbujtás, ahhoz való segítségnyújtás és annak megkísérlésének bűncselekménnyé nyilvánítása; — a tagállamok ösztönzése arra, hogy tegyenek meg minden szükséges intézkedést a gyermekekkel való visszaélés áldozataival szembeni megkülönböztetés és megbélyegzésük megakadályozása érdekében; — a kerethatározatban szereplő bűncselekmények szankcióit meghatározó súlyosbító körülmények listájának bővítése az Európa tanácsi egyezmény 28. cikkében szereplő listával; — az elkövető erőfölénye kihasználásának (családban, szakmai kapcsolatokban, stb.) súlyosbító körülménnyé nyilvánítása; k) ösztönöz minden tagállamot, hogy az európai szintű együttműködés javítása érdekében hozzon létre az eltűnt gyermekekkel kapcsolatos riasztási rendszert; l) a tagállamokkal és a Bizottsággal együttműködésben hozzon létre cselekvési programot, amelynek révén megfelelő védelmet és támogatást biztosít azon gyermekek számára, akikkel szemben a róluk készült pornográf képekkel szexuális visszaélést követtek el;